
	Comisia pentru buget, finanţe şi bănci

Nr. 22/ 69 /26.06.2012
	
	Comisia pentru politică economică, reformă și privatizare

   Nr.21/51/26.06.2012


BIROUL PERMANENT 

AL 

CAMEREI DEPUTAȚILOR

Vă înaintăm, alăturat, raportul comun asupra proiectului de Lege pentru aprobarea Ordonanței de urgență a Guvernului nr.119/2011 privind preluarea de către Agenția Națională de Administrare Fiscală a unor creanțe deținute de Autoritatea pentru Valorificarea Activelor Statului și pentru reglementarea unor dispoziții referitoare la înființarea unei societăți comerciale, trimis  pentru examinare pe fond, în procedură de urgenţă, Comisiei pentru buget, finanțe și bănci și Comisiei pentru politică economică, reformă și privatizare cu adresa nr.PLx. 55 din 10 aprilie 2012. 

	         PREŞEDINTE,                                                            PREŞEDINTE,

Maria Eugenia BARNA                                                      Mihai TUDOSE                                                   


Parlamentul  României

	Comisia pentru politică economică, reformă și privatizare

    Nr.21/51/26.06.2012


RAPORT  COMUN

asupra proiectului de de Lege pentru aprobarea Ordonanței de urgență 

a Guvernului nr.119/2011 privind preluarea de către Agenția Națională 

de Administrare Fiscală a unor creanțe deținute de Autoritatea 

pentru Valorificarea Activelor Statului și pentru reglementarea 

unor dispoziții referitoare la înființarea unei societăți comerciale
Cu adresa nr.PLx.55 din  10 aprilie 2012, Biroul Permanent, în temeiul art.95 și 115 din Regulamentul Camerei Deputaţilor, republicat, a sesizat, în procedură de urgență,  pentru examinare şi avizare în fond  Comisia pentru buget, finanţe şi bănci și Comisia pentru politică economică, reformă și privatizare cu proiectul de Lege pentru aprobarea Ordonanței de urgență a Guvernului nr.119/2011 privind preluarea de către Agenția Națională de Administrare Fiscală a unor creanțe deținute de Autoritatea pentru Valorificarea Activelor Statului și pentru reglementarea unor dispoziții referitoare la înființarea unei societăți comerciale.

                 La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere avizul favorabil al Consiliului Legislativ cu observații și propuneri transmis cu adresa nr.1378/21.12.2011, avizul favorabil al Comisiei juridice, de disciplină și imunități și punctul de vedere favorabil al Guvernului.

 Prezentul proiect de lege are ca obiect de reglementare  preluarea de către Agenția Națională de Administrare Fiscală (ANAF) a unor creanțe deținute de Autoritatea pentru Valorificarea Activelor Statului (AVAS) și reglementarea unor dispoziții referitoare la înființarea unei societăți comerciale, în vederea evitării funcționării defectuoase a Sistemului energetic național.

În prezent, Compania Națională a Huilei S.A.Petroșani are o situație dificilă, caracterizată prin capitaluri proprii negative, urmare a pierderilor acumulate în timp.

Reducerea arieratelor către bugetul general consolidat este una dintre țintele convenite prin Scrisoarea de intenție și Memorandumul tehnic de înțelegere din Aranjamentul Stand-by de tip preventiv dintre România și Fondul Monetar Internațional.

Prin acest Acord s-au prevăzut ținte trimestriale de reducere a stocului de arierate ale operatorilor economici cu capital majoritar de stat, către bugetul general consolidat, inclusiv o serie de măsuri concrete pentru Compania Națională a Huilei S.A., printre care și predarea activelor neviabile în schimbul stingerii obligațiilor fiscale, în vederea asigurării condițiilor de accesare a ajutorului de stat pentru închiderea de mine, conform legislației de concurență.

Prin obiectul său de reglementare, proiectul de act normativ se încadrează în categoria legilor ordinare, iar în aplicarea dispoziţiilor art.75 alin. (1) din Constituţia României, republicată, şi ale art.92, alin.(9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Proiectul de lege a fost adoptat în Senat în condițiile articolului 115 alineatul (5) teza a III-a din Constituția României. 

La dezbaterile Comisiei de buget, finanțe și bănci a participat în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice domnul Gheorghe Gherghina, Secretar de Stat.

Totodată s-a citit scrisoarea trimisă de Ministerul Economiei, Comerțului și Mediului de Afaceri, semnată de domnul Ministru Daniel Chițoiu, care este de acord cu amendamentele depuse.

La lucrările Comisiei de buget, finanțe și bănci şi-au înregistrat prezenţa un număr de 21 deputaţi din totalul de 33 membri iar la lucrările Comisiei pentru politică economică, reformă și privatizare au participat un număr de 20 deputați din totalul de 21 deputați ai Comisiei.

În urma dezbaterii  proiectului  de Lege pentru aprobarea Ordonanței de urgență a Guvernului nr.119/2011 privind preluarea de către Agenția Națională de Administrare Fiscală a unor creanțe deținute de Autoritatea pentru Valorificarea Activelor Statului și pentru reglementarea unor dispoziții referitoare la înființarea unei societăți comerciale,  în şedinţa din data de  26 iunie 2012, deputaţii prezenţi la lucrările Comisiei de buget, finanţe şi bănci și Comisiei pentru politică economică, reformă și privatizare, cu unanimitate de voturi,  propun   supunerea spre dezbatere şi adoptarea Plenului Camerei Deputaţilor a proiectului de lege cu amendamentele prezentate în anexă.
	    PREŞEDINTE,

Maria Eugenia BARNA
	PREȘEDINTE,

Mihai TUDOSE


                        SECRETAR,                                                 SECRETAR,

                        Nicolae BUD                                                Horia GRAMA
Consilier parlamentar,                                                                                        Consilier parlamentar, 

Luminiţa Ghiorghiu                                                                                                      Anca Chiser

ANEXA 1

 Amendamente admise
În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă de urgență nr.119/2011
	Text propus de Comisia pentru buget şi Comisia economică
(autorul amendamentului)
	Motivarea

amendamentelor propuse

	1. 
	ORDONANŢĂ DE URGENŢĂ nr. 119 din 22 decembrie 2011 privind preluarea de către Agenţia Naţională de Administrare Fiscală a unor creanţe deţinute de Autoritatea pentru Valorificarea Activelor Statului şi pentru reglementarea unor dispoziţii referitoare la înfiinţarea unei societăţi comerciale
	Nemodificat
	

	2. 
	CAPITOLUL I: Preluarea de către Agenţia Naţională de Administrare Fiscală a unor creanţe deţinute de Autoritatea pentru Valorificarea Activelor Statului
Art. 1
(1)Creanţele deţinute de Autoritatea pentru Valorificarea Activelor Statului, denumită în continuare AVAS, asupra Companiei Naţionale a Huilei - S.A. în temeiul Ordonanţei de urgenţă a Guvernului nr. 95/2003 privind preluarea de către Autoritatea pentru Valorificarea Activelor Bancare a unor creanţe bugetare în vederea încasării şi virării lor la Fondul naţional unic de asigurări sociale de sănătate, aprobată cu modificări şi completări prin Legea nr. 557/2003, se preiau, pe bază de protocol, de către Agenţia Naţională de Administrare Fiscală, denumită în continuare ANAF, în vederea administrării, în conformitate cu prevederile Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare.

(2)Creanţele care fac obiectul preluării potrivit alin. (1) sunt creanţele exigibile din evidenţa contabilă a AVAS, în lei, individualizate în titluri executorii care au stat la baza proceselor-verbale de sechestru, neachitate la data încheierii protocolului de predare-preluare.


	Nemodificat
Nemodificat

Nemodificat


	

	3. 
	Art. 2
În termen de 15 zile de la data intrării în vigoare a prezentei ordonanţe de urgenţă, pentru creanţele prevăzute la art. 1 alin. (1), AVAS va comunica organelor fiscale ale ANAF:

a)înscrisurile în care sunt individualizate creanţele datorate şi neachitate până la data intrării în vigoare a prezentei ordonanţe de urgenţă şi care reprezintă titluri executorii, care au stat la baza proceselor-verbale de sechestru;

b)orice alte documente şi informaţii disponibile, necesare administrării creanţelor prevăzute la art. 1 alin. (1).


	Nemodificat

Nemodificat

Nemodificat


	

	4. 
	Art. 3
(1)Procedura de predare-preluare a documentelor şi informaţiilor prevăzute la art. 2 va fi aprobată prin ordin comun al ministrului finanţelor publice şi al preşedintelui AVAS în termen de 10 zile de la data intrării în vigoare a prezentei ordonanţe de urgenţă.

(2)AVAS va notifica debitorului transferul creanţelor prevăzute la art. 1 alin. (1), în termen de 5 zile de la data încheierii protocolului de predare-preluare, prin scrisoare recomandată cu confirmare de primire.

(3)Creanţele preluate potrivit prevederilor art. 1 alin. (1) sunt asimilate creanţelor fiscale de la data comunicării notificării prevăzute la alin. (2).


	Nemodificat

Nemodificat

Nemodificat


	

	5. 
	Art. 4
Sumele încasate de către AVAS după intrarea în vigoare a prezentei ordonanţe de urgenţă se virează în termen de 5 zile de la data încasării în conturile specifice acestor tipuri de creanţe deschise pe codul de identificare fiscală al contribuabilului la unitatea Trezoreriei Statului.


	Nemodificat


	

	6. 
	Art. 5
Sumele rezultate din valorificarea creanţelor preluate de ANAF potrivit prezentei ordonanţe de urgenţă constituie venituri la bugetul Fondului naţional unic de asigurări de sănătate.


	Nemodificat


	

	7. 
	Art. 6
Pentru neachitarea creanţelor prevăzute la art. 1 alin. (1) se datorează dobânzi şi penalităţi de întârziere, potrivit Ordonanţei Guvernului nr. 92/2003, republicată, cu modificările şi completările ulterioare, de la data comunicării notificării prevăzute la art. 3 alin. (2).


	Nemodificat


	

	8. 
	Art. 7
Sumele reprezentând creanţele prevăzute la art. 1 alin. (1), pentru care dreptul de a cere executare silită s-a prescris până la data predării acestora către ANAF, rămân în responsabilitatea AVAS.


	Nemodificat


	

	9. 
	CAPITOLUL II: Reglementarea unor dispoziţii referitoare la înfiinţarea unei societăţi comerciale
	Nemodificat


	

	10. 
	Art. 8
(1)Bunurile aferente activelor prevăzute în anexa nr. 1 la Ordonanţa de urgenţă a Guvernului nr. 84/2011 privind reglementarea unor măsuri financiar-fiscale şi de plată a unor contribuţii la organisme internaţionale trec din domeniul public în domeniul privat al statului.

(2)În termen de 7 zile de la data intrării în proprietatea privată a statului a bunurilor prevăzute la alin. (1), Ministerul Economiei, Comerţului şi Mediului de Afaceri va demara procedurile prevăzute de lege pentru înfiinţarea unei societăţi comerciale, persoană juridică română, care are iniţial, ca acţionar unic, statul român.

(3)Societatea prevăzută la alin. (2) va gestiona ajutorul de stat aferent activelor prevăzute în anexa nr. 1 la Ordonanţa de urgenţă a Guvernului nr. 84/2011, potrivit notificării transmise Comisiei Europene.

(4)Bunurile prevăzute la alin. (1) se constituie ca aport în natură al statului la capitalul social al societăţii prevăzute la alin. (2).

(5)Ministerul Economiei, Comerţului şi Mediului de Afaceri asigură ducerea la îndeplinire, potrivit legii, a atribuţiilor ce decurg din calitatea de instituţie publică implicată.


	Nemodificat

1. După articolul 8 se introduc două noi articole, articolele 8¹ şi 8², cu următorul cuprins:

”Art. 8¹ - Pentru bunurile prevăzute în anexa la prezenta ordonanță de urgență,  Compania  Naţională a Huilei  S.A. va aplica procedura prevăzută la Capitolul I “Modalităţi de stingere a obligaţiilor fiscale prin darea în plată a unor bunuri” din Ordonanța de urgență a Guvernului nr. 84/2011.
Art. 8² (1) După finalizarea procedurii prevăzute la articolul 8¹, bunurile aferente activelor prevăzute în anexa la prezenta ordonanță de urgență, trec din domeniul public în domeniul privat al statului.

(2) În termen de 7 zile de la data intrării în proprietatea privată a statului a bunurilor prevăzute la alin. (1), Ministerul Economiei, Comerţului şi Mediului de Afaceri va demara procedurile prevăzute de lege pentru înfiinţarea unei societăţi comerciale, persoană juridică română, care are iniţial, ca acţionar unic, statul român.

(3) Bunurile prevăzute la alin. (1) se constituie ca aport în natură al statului la capitalul social al societăţii prevăzute la alin. (2).

(4) Ministerul Economiei, Comerţului şi Mediului de Afaceri asigură ducerea la îndeplinire, potrivit legii, a atribuţiilor ce decurg din calitatea de instituţie publică implicată.

Autori: Comisia buget, finanțe și bănci, Comisia pentru politică economică, reformă și privatizare, domnul Daniel Chițoiu-PNL și domnii deputaţi Monica Iacob-Ridzi, Viorel Arion, Iosif Veniamin Blaga-PDL


	Având în vedere că reducerea arieratelor către bugetul general consolidat este una dintre ţintele convenite prin Scrisoarea de intenţie şi Memorandumul dintre Guvernul României şi Fondul Monetar Internaţional, pentru asigurarea încadrării în acest obiectiv este necesară promovarea măsurilor propuse prin Ordonanţa de Urgenţă a Guvernului 84/2011, privind reglementarea unor măsuri financiar-fiscale şi de plată a unor contribuţii la organisme internaţionale. Acordul dintre Guvernul României, Fondul Monetar Internaţional, Banca Mondială şi Uniunea Europeană prevede ţinte trimestriale de reducere a stocului de arierate ale operatorilor economici cu capital majoritar de stat, către bugetul general consolidat. În acest sens au fost stabilite o serie de măsuri concrete pentru Compania Naţională a Huilei SA, printre care şi preluarea activelor neviabile din cadrul companiei în schimbul obligaţiilor fiscale în vederea asigurării condiţiilor de accesare a ajutorului de stat.

Ţinând cont de importanţa sectorului energetic şi de contribuţia acestuia la creşterea economică se impune luarea unor măsuri pentru îndeplinirea obiectivelor asumate de Guvernul României în scopul realizării unei reforme a companiilor cu capital de stat din acest sector şi reducerea arieratelor acestora. Procesul de restructurare a sectoarelor minier şi energetic,  în conformitate cu strategiile în domeniu, presupune luarea unor măsuri economico-financiare care să conducă la eliminarea pierderilor şi la eficientizarea pe termen lung a fiecărui sector de activitate.

Astfel, pentru continuarea producţiei de huilă în condiţii de rentabilitate, având în vedere rolul energiei produsă în termocentralele ce funcţionează pe acest timp de combustibil în Sistemul Energetic Naţional, se impune găsirea unor soluţii privind stingerea unor creanţe ale Companiei Naţionale a Huilei prin procedura dării în plată. Compania Naţională a Huilei are în prezent în subordine 7 exploatări miniere, o staţie de salvare minieră, o uzină de preparare a cărbunelui şi sediul administrativ. 



	11. 
	Art. 9
În vederea asigurării sumelor necesare pentru înfiinţarea societăţii prevăzute la art. 8 alin. (2), se autorizează Ministerul Economiei, Comerţului şi Mediului de Afaceri să introducă la capitolul 81.01 "Combustibili şi energie", titlul 72 "Active financiare", suma de 500 mii lei care se asigură prin redistribuiri de credite bugetare, cu încadrarea în prevederile bugetare aprobate.


	2. Articolul 9 se modifică şi se completează după cum urmează:

Art. 9 (1) În vederea asigurării sumelor necesare pentru înfiinţarea societăţilor prevăzute la art. 8 alin. (2) şi art. 8² alin. (2), se autorizează Ministerul Economiei, Comerţului şi Mediului de Afaceri să introducă la capitolul 81.01 "Combustibili şi energie", titlul 72 "Active financiare", suma de 1000 mii lei care se asigură prin redistribuiri de credite bugetare, cu încadrarea în prevederile bugetare aprobate.
(2) Utilizarea sumei aprobate conform prevederilor alin. (1) nu va parcurge procedurile în domeniul ajutorului de stat, în conformitate cu prevederile Ordonanţei de urgenţă a Guvernului nr. 117/2006 privind procedurile naţionale în domeniul ajutorului de stat, aprobată cu modificări şi completări prin Legea nr. 137/2007.

Autori: Comisia buget, finanțe și bănci, Comisia pentru politică economică, reformă și privatizare, domnul deputat Daniel Chițoiu–PNL și domnii deputaţi Monica Iacob-Ridzi, Viorel Arion, Iosif Veniamin Blaga- PDL
	

	12. 
	
	3. După articolul 9 se introduce un nou articol, articolul 10, cu următorul cuprins:

”Art. 10. – Anexa face parte integrantă din prezenta ordonanță de urgență.”

4. După articolul 10 se introduce ANEXA, cu următorul cuprins:
                                                                                    ”ANEXA

Activele ale căror bunuri trec în domeniul public al statului

Nr. crt.

Denumirea activului

1

Exploatarea minieră  Lonea 

2

Exploatarea minieră   Lupeni

3

Exploatarea minieră  Vulcan

4

Exploatarea minieră   Livezeni

5

Exploatarea de Preparare a Cărbunelui Valea Jiului
6

Staţia de Salvare Minieră
7

Sediul Administrativ
”
Autori: Comisia buget, finanțe și bănci, Comisia pentru politică economică, reformă și privatizare, domnul deputat Daniel Chițoiu- PNL și domnii deputaţi Monica Iacob-Ridzi, Viorel Arion, Iosif Veniamin Blaga- PDL
	În urma analizei tehnico-economice fundamentate pe volumul rezervelor şi a rezultatelor financiare înregistrate în perioada 2005-2010, s-a stabilit un grup al minelor viabile şi un grup al minelor neviabile. Totodată, în urma analizelor efectuate în cadrul întâlnirilor organizate cu reprezentanţii Fondului Monetar Internaţional, Băncii Mondiale şi Uniunii Europene, s-a concluzionat că cea mai bună variantă pentru rezolvarea arieratelor Companiei Naţionale a Huilei este aplicarea procedurii de dare în plată a minelor neviabile şi vânzarea activelor minelor viabile. Vânzarea activelor minelor viabile este condiţionată de înfiinţarea Complexului Energetic Hunedoara.

Darea în plată a minelor neviabile este reglementată prin Ordonanţa de Urgenţă nr.84/2011 şi Ordonanţa de Urgenţă nr.119/2011. Activele minelor neviabile vor fi preluate de Ministerul Finanţelor Publice – Agenţia Naţională de Administrare Fiscală, după care vor intra în proprietatea publică a statului şi administrarea Ministerului Economiei Comerţului şi Mediului de Afaceri care va înfiinţa o societate comercială care va gestiona ajutorul de stat acordat pentru închiderea minelor de cărbune necompetitive în conformitate cu Decizia 2010/787/UE şi aprobarea Comisiei Europene nr. C (2012) 1.020 final privind ajutorul de stat SA 33033 – Romania/Compania Naţională a Huilei SA Petroşani.

Minele viabile vor continua activitatea de exploatare a resurselor de huilă în cadrul Complexului Energetic Hunedoara, înfiinţat prin fuzionarea SC Electrocentrale Paroşeni şi SC Electrocentrale Deva conform prevederilor H.G. 1023/2011.

Deoarece în anul 2011 Compania Naţională a Huilei nu a primit ajutor de stat, conform Documentaţiei de notificare întocmită în baza prevederilor Deciziei CE nr.787/2010, situaţia economică a unităţilor miniere viabile este influenţată negativ de susţinerea activităţii minelor neviabile. 

Faţă de cele prezentate, se impune extinderea procedurii de dare în plată prin aplicarea prevederilor Ordonanţei de Urgenţă nr. 84/2011 şi Ordonanţei de Urgenţă nr.119/2011 pentru toate activele Companiei Naţionale a Huilei, motiv pentru care este necesară modificarea şi completarea OUG 119/2011.

În aceste condiţii, după parcurgerea procedurii de dare în plată, minele viabile se vor constitui într-o nouă societate comercială care are ca acţionar statul român prin Ministerul Economiei Comerţului şi Mediului de Afaceri şi care va putea fuziona cu cele două termocentrale în vederea înfiinţării Complexului Energetic Hunedoara.

